
9 Stpn-7/2017

REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU


R J E Š E N J E

Trgovački sud u Zadru, Stalna služba u Šibeniku, po stečajnom sucu Tereziji Goreta, povodom prijedloga za sklapanje predstečajne nagodbe dužnika Garaža ulaganja d.o.o. iz Šibenika, Ulica Ante Starčevića 2, OIB: 87528213092,  zastupan po punomoćniku Ireni Glogovšek, odvjetnici u Zagrebu, dana 25.srpnja 2018. godine


r i j e š i o    j e

1. Vraća se predlagatelju prijedlog za sklapanje predstečajne nagodbe zaprimljen kod ovog suda 27. travnja 2018. godine i poziva se dužnik temeljem čl. 66. Zakona o financijskom poslovanju i predstečajnoj nagodbi (NN 108/12 i 81/2013, dalje u tekstu: ZFPPN) u roku od 8 dana dostaviti ispravljen i dopunjen prijedlog na način da će:

- dostaviti rješenje kojim se utvrđuje da su za plan financijskog restrukturiranja glasovali vjerovnici čije tražbine čine potrebnu većinu i da je postupak proveden u skladu sa zakonom s klauzulom izvršnosti, te da dostavi cijeli spis Financijske agencije.
 
2. Ako u ostavljenom roku predlagatelj postupi po nalogu suda smatrat će se da je prijedlog podnesen onog dana kada je prvi put podnesen, a u ostavljenom roku predlagatelj ne postupi po nalogu suda na odgovarajući način će se primijeniti čl. 109. Zakona o parničnom postupku (NN 53/91, 91/92, 112/99, 88/01, 117/03, 84/08, 123/08, 57/11, 148/11, 25/13, dalje u tekstu: ZPP) koji se u svezi s čl. 66. st. 15. ZFPPSN kao pravila primjenjuje.
 

Obrazloženje

Predlagatelj je podnio ovom sudu dana 27. travnja 2018. godine prijedlog za sklapanje predstečajne nagodbe. U prijedlogu je naveo da predlaže sklapanje predstečajne.

Temeljem čl. 66. st. 1. ZFPPSN dužnik je dužan u roku od petnaest dana od izvršnosti rješenja iz članka 60. ZFPPSN (rješenje kojim se utvrđuje da su za plan financijskog restrukturiranja glasovali vjerovnici čije tražbine čine potrebnu većinu i da je postupak proveden u skladu sa zakonom) podnijeti trgovačkom sudu, nadležnom prema sjedištu dužnika, prijedlog za sklapanje predstečajne nagodbe. 

U predmetnom slučaju dostavljeno rješenje  ne posjeduje klauzulu da je postalo izvršno odnosno dužnik nije dostavio spis Financijske agencije.

Sukladno čl. 66. st. 3. ZFPPSN prijedlog predstečajne nagodbe sadrži sve elemente ovršne isprave, te treba sadržavati sve elemente nacrta predstečajne nagodbe iz članak 46.a ZFPPSN, a osobito:
1. način uređenja odnosa s pojedinim razlučnim vjerovnicima,
2. visinu, način, oblik i rokove namirenja tražbina svakog pojedinog vjerovnika ili skupine vjerovnika u jednakom pravnom položaju u pogledu namirenja,
3. obveze dužnika prema svim vjerovnicima na provedbu mjera koje podrazumijevaju provedbu postupka smanjenja ili povećanja temeljnog kapitala društva dužnika, ako je dužnik društvo kapitala,
4. obveze dužnika na sklapanje, u određenom roku, posebnih ugovora na temelju sklopljene predstečajne nagodbe, radi naknadnog uređenja odnosa s pojedinim vjerovnicima, u pogledu davanja dodatnih osiguranja tražbina zasnivanjem založnih i drugih prava podobnih za upis u javne knjige ili promjene u postojećim upisima osiguranja tražbina, ili u pogledu uvjeta za posebne oblike namirenja prijenosom nekretnina, pokretnina ili prava na vjerovnika radi namirenja tražbina i dr.
5. obveze dužnika na ispunjenje prioritetnih tražbina radnika,
6. druge posebne obveze dužnika prema pojedinim ili svim vjerovnicima, sadržane u planu financijskog i operativnog restrukturiranja,a treba biti sastavljen na način da se pravni položaj svakog vjerovnika i njegove utvrđene tražbine i način, rokovi i uvjeti namirenja tražbina uređuju tako, da sklopljena predstečajna nagodba, ima snagu i pravne učinke ovršne isprave temeljem koje vjerovnik može ostvariti tražbinu prema dužniku, te da svi vjerovnici zajedno ili svaki pojedinačno mogu ostvariti tražbine prema dužniku na činidbu ili propuštanje činidbe ako su te tražbine određene nagodbom kao jednostrana obveza dužnika prema svim vjerovnicima, te da dužnik može ostvariti oslobođenje od obveza u skladu s odredbama predstečajne nagodbe, s tim da konačni prijedlog predstečajne nagodbe u svim bitnim sastojcima mora odgovarati sadržaju plana financijskog i operativnog restrukturiranja, prihvaćenog pred nagodbenim vijećem i nacrtu predstečajne nagodbe iz članka 46.a ZFPPN.

Predmetni prijedlog ne sadrži propisani sadržaj i po istome se ne može postupiti.

U Šibeniku, 25. srpnja 2018. godine

										    SUDAC

									       Terezija Goreta 

POUKA O PRAVNOM LIJEKU:
Protiv ovog rješenja nije dopuštena posebna žalba (čl. 278. st. 2. ZPP u svezi čl. 66. st. 15. ZFPPSN).

DN-a :
- predlagatelju (dužniku) 	





